OpenLLM-France/wikimedia huggingface dataset:
# Stratton (Colorado)

Stratton és una població dels Estats Units a l'estat de Colorado. Segons el cens del 2000 tenia 669 habitants.

## Demografia

Segons el cens del 2000, Stratton tenia 669 habitants, 287 habitatges, i 189 famílies. La densitat de població era de 561,5 habitants per km².
Dels 287 habitatges en un 30,3% hi vivien nens de menys de 18 anys, en un 57,1% hi vivien parelles casades, en un 4,5% dones solteres, i en un 34,1% no eren unitats familiars. En el 30% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,92.
Per edats la població es repartia de la següent manera: un 25,3% tenia menys de 18 anys, un 7% entre 18 i 24, un 26% entre 25 i 44, un 23,5% de 45 a 60 i un 18,2% 65 anys o més.
L'edat mediana era de 40 anys. Per cada 100 dones de 18 o més anys hi havia 97,6 homes.
La renda mediana per habitatge era de 32.500 $ i la renda mediana per família de 36.964 $. Els homes tenien una renda mediana de 31.875 $ mentre que les dones 17.857 $. La renda per capita de la població era de 15.428 $. Entorn del 7% de les famílies i el 9,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stratton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r agost 2010].
* ↑ «Geographic Comparison Table- Stratton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Mas d'en Llop

El Mas d'en Llop és un masia protegida com a bé cultural d'interès local del municipi de Figuerola del Camp (Alt Camp).

## Arquitectura

La masia està orientada al sud-oest, a l'acabament del bosc i dominant la plana de conreu. L'estructura complexa per afegits successius. Nucli de pedra amb teulada a dues vessants i dependències amb teulada a una vessant. La part noble, amb galeria porticada al primer pis, és més nova (de maó). Hi ha un nucli central de planta rectangular, format per planta baixa, pis i golfes. Coberta d'una vessant amb teules.
Tot el conjunt està envoltat per un mur de pedra, en part caigut. Fora del tancament hi ha restes d'un altre edifici, així com una cisterna. A la part posterior es troba un pou amb canalització d'aigua cap a un hortet, també posterior. El conjunt presenta poques i petites obertures de llum. L'interior està abandonat.

## Restes arqueològiques

Davant del mas s'han trobat restes arqueològiques en superfície del paleolític superior i l'epipaleolític (11000-5000 aC). Es tracta d'un conjunt en sílex format bàsicament per ascles curtes (laminetes) i gratadors sobre fulla (gratadors configurats en làmina). Les característiques morfotècniques del conjunt lític, de factura clarament laminar i especialment la presència de gratadors configurats en làmina permet emmarcar-lo cronològicament entre el paleolític superior i l'epipaleolític. Es desconeix el tipus d'assentament que originà el registre exhumat. La prospecció efectuada en la zona no ha permès documentar cap element d'indústria lítica ni material arqueològic que s'hi pogués associar. Probablement la inexistència de material o la impossibilitat de detectar-lo sigui deguda al fet que es tracta d'una àrea que s'ha vist afectada successivament per les diferents tasques agrícoles.

## Referències

* 1 2 «Mas del Llop». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 16 abril 2012].
* ↑ «Mas d'en Llop». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya. [Consulta: 27 novembre 2012].

## Enllaços externs

* «Mas d'en Llop». Mapa de recursos culturals. Diputació de Tarragona.
# Guilielmus Xylander

Guilielmus Xylander (traducció al llatí del seu nom, Wilhelm Holtzman, literalment «Guillem l'home de fusta») (26 de desembre de 1532 - 10 de febrer de 1576) fou un filòleg clàssic alemany.
Nascut a Augsburg, va estudiar a Tubinga, i el 1558, en un moment en què passava dificultats econòmiques (degudes, segons alguns, als seus hàbits immoderats) fou escollit per succeir Micyllus en el departament de Grec de la Universitat de Heidelberg. El 1562 va canviar la seva plaça per una càtedra de lògica (publicus organi Aristotelii interpres).
Xylander va escriure diverses obres importants, entre elles traduccions al llatí de Cassi Dió (1558), Plutarc (1560-70) i Estrabó (1571). També va editar el lèxic geogràfic d'Esteve de Bizanci (1568); el llibre de viatges de Pausànies (completat després de la mort de Xylander per F. Sylburg, 1583); les Meditacions de Marc Aureli (editio princeps de 1558, a partir d'un manuscrit de Heidelberg, avui perdut; segona edició el 1568, amb l'addició del mitògraf Antoní Liberal i els paradoxògrafs Flegó de Tralles, Apoloni i Antígon de Carist); i la crònica de Jordi Cedrè (1566). Va traduir a l'alemany els sis primers llibres d'Euclides, en edició anotada i l'Aritmètica de Diofant. Va traduir també al llatí una obra matemàtica de Miquel Psel·los, el De quattuor mathematicis scientiis.

## Referències

* Brockhaus' Konversationslexikon. Band 65: Turkestan bis Zz. 14. Auflage. Brockhaus, Leipzig, Berlin, Viena 1894–1896
* Aquest article és una obra derivada de l'edició de 1911 de la Encyclopædia Britannica, disponible sense restriccions conegudes de drets d'autor. Aquesta obra està disponible sota llicències GNU Free Documentation License i Creative Commons Atribución-CompartirIgual 3.0 Unported

## Enllaços externs

* Retrat de Guilielmus Xylander. A: Jean-Jacques Boissard / Theodor de Bry: Bibliotheca chalcographica, hoc est Virtute et eruditione clarorum Virorum Imaginis , 9 Bände, Heidelberg: Clemens Ammon, 1652–1669, Tafel Eee 4 [en línia: pàg. 211]
# Casc (desambiguació)

«Casc» té aquests significats:
* Casc peça de material més o menys sòlid que cobreix el cap de les persones
* Casc (heràldica),.element heràldic basat en la peça del mateix nom que protegia el cap en les antigues armadures medievals
* Cascos Blaus de les Nacions Unides, membre de les forces militars de l'ONU
* Casc, aparell elèctric format per dos auriculars, destinat a la transmissió de so, vegeu auricular
* Casc, eixugacabells en forma de casc dins del qual circula un corrent d'aire produït per un ventilador i escalfat per mitjà de resistències elèctriques, vegeu assecador de cabells
* Casc o peülla, unglot dels animals perissodàctils
* Casc (nàutica), cos d'un vaixell estanc a l'aigua
Viccionari
# The Gorgeous Hussy

The Gorgeous Hussy és una pel·lícula estatunidenca dirigida per Clarence Brown, estrenada el 1936.

## Argument

Un senador rebutja a Peggy O'Neal, i ella, per despit, decideix casar-se amb un tinent. Mort aquest en combat, es casa amb un membre del Govern, passant així a formar part de l'alta societat. Però això no impedeix que es deixi seduir per un jove, donant lloc a tota classe d'enraonies en els cercles de Washington.

## Repartiment

* Joan Crawford: Margaret O'Neal Eaton
* Robert Taylor: Tinent Timberlake
* Lionel Barrymore: Andrew Jackson
* Franchot Tone: John H. Eaton
* Melvyn Douglas: John Randolph
* James Stewart: Roderick 'Rowdy' Dow
* Alison Skipworth: Sra. Beall
* Beulah Bondi: Rachel Jackson
* Louis Calhern: Professor Leroy Sunderland
* Melville Cooper: Cuthbert
* Sidney Toler: Daniel Webster
* Gene Lockhart: Comandant William O'Neal
* Clara Blandick: Louisa Abbott
* Frank Conroy: John C. Calhoun
* Nydia Westman: Maybelle
* Willard Robertson: Secretari
* Charles Trowbridge: Martin Van Buren
* Rubye De Remer: Sra. Bellamy
* Betty Blythe: Sra. Wainwright
* Zeffie Tilbury: Sra. Daniel Beall

## Nominacions

El 1937 la pel·lícula va estar nominada als següents premis:
* Oscar a la millor actriu secundària per Beulah Bondi
* Oscar a la millor fotografia per George J. Folsey

## Al voltant de la pel·lícula

La pel·lícula relata l'Assumpte Petticoat, escàndol a Washington D.C. durant els anys 1830-1831.

## Referències

* ↑ «The Gorgeous Hussy». The New York Times.
# Verà de Vença

* Per a altres significats, vegeu «Verà del Gavaldà».
Verà de Vença (Lió?, primera meitat del s. V - Vença, ca. 449 o 480) fou un bisbe de Vença. És venerat com a sant per diverses confessions cristianes.

## Biografia

Fill de Sant Euqueri de Lió, fou monjo a Sant Honorat de Lerins i prengué com a mestre Salvià, prevere de Marsella. Fou nomenat bisbe de l'antiga diòcesi de Vença, avui integrada a la de Niça, on es consagrà a l'evangelització de la regió. Se'n coneix una carta adreçada al papa Lleó el Gran on li agraeix la carta que aquest envià a Flavià referida al misteri de l'encarnació del Verb.
Fou enterrat a la catedral de la vila i en 1495 fou traslladat a un sepulcre del segle v.
# Straubing

Straubing és una ciutat de l'estat de Baviera (Alemanya), dins de la regió de la Baixa Baviera. És la capital del districte de Straubing-Bogen i té una població de 44.473 habitants. La ciutat és reconeguda per realitzar la segona celebració folklòrica més important de Baviera, coneguda com a Gäubodenvolksfest, la qual es duu a terme anualment a l'agost.
# Reserva Natural de Prats de Molló i la Presta

La Reserva Natural de Prats de Molló i la Presta (RNN81) és una reserva natural dels Pirineus. Creada el 1986, ocupa 2.186 ha en el si del Parc natural regional dels Pirineus catalans, en el Massís del Canigó.

## Localització

A 60 quilòmetres al sud-oest de Perpinyà, el territori de la reserva natural és a la comarca del Vallespir, a la comuna de Prats de Molló i la Presta, a la Catalunya del Nord. Situada a l'extrem oriental de la cadena dels Pirineus, a la regió de l'Alt Vallespir, es presenta com un vessant molt escarpat d'exposició general sud-est, que va des de 1.490 m alt a 2.507, des de les fonts del Tec fins a Pla Guillem, amb una llargària d'11 quilòmetres. És limítrof amb les reserves naturals de Pi de Conflent i la de Mentet.

## Història del lloc i de la reserva

La importància científica d'aquest sector de l'Alt Vallespir va ser posada en relleu pels naturalistes, entre els quals Louis Companyo des del 1864, en la seva Histoire naturelle du département des Pyrénées-Orientales. El Bureau de recherches géologiques et minières, organisme públic francès encarregat de la coordinació de les actuacions en el camp de les ciències de la terra, va emprendre campanyes de prospecció l'any 1950.

## Ecologia (biodiversitat, interès ecopaisatgístic...)

La cresta de més de 2000 m d'altitud entre les reserves naturals de Prats de Molló en el seu vessant sud, i de la de Pi de Conflent i de la de Mentet en el vessant nord, constitueix un passadís per a les espècies alpines entre el Massís del Canigó i el massís del Puigmal, a l'oest.

## Interès turístic i pedagògic

Obert al públic, els senders de senderisme a peu assenyalats permeten als excursionistes prudents i respectuosos de la reglamentació descobrir el conjunt d'aquest territori, els seus paisatges, els seus hàbitats naturals, la seva fauna i la seva flora.

## Administració, pla de gestió i reglament

La reserva natural està gestionada per la Federació de reserves naturals catalanes i la comuna de Prats de Molló i la Presta.

### Situació jurídica

La reserva natural va ser creada per decret del 14 de març del 1986.

## Vegeu també

* Parc natural regional dels Pirineus catalans

### Enllaços externs

* Reserva natural de Prats de Molló i la Presta,a la Federació de reserves naturals catalanes Arxivat 2017-07-06 a Wayback Machine.
* La Reserva Natural en els mapes topogràfics de l'IGN

## Referències

* ↑ La Reserva Natural de Prats de Molló i la Presta en els ortofotomapes de l'IGN
* ↑ «Prats-de-Mollo-la-Preste».
* ↑ Decret 86-673 del 14 de març del 1986, amb la creació de la Reserva Natural de Prats de Molló i la Presta
# Mas de la Mel

El Mas de la Mel és una masia de Cervera (Segarra) protegida com a Bé Cultural d'Interès Local.

## Descripció

Edifici de planta baixa i un pis sota coberta a doble vessant, vora la casa hi ha un petit mur de tancament, amb funcions d'ús agrícola o magatzem. L'aparell de maçoneria de pedra calerenca apareix aquí cobert per un arrebossat d'argamassa de calç.

## Referències

* ↑ «Mas de la Mel». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# HFS Plus

HFS Plus o HFS+ és un sistema de fitxers desenvolupat per Apple Inc. el 1998 per reemplaçar el seu Hierarchical File System (HFS) com el principal sistema de fitxers utilitzat en els ordinadors Macintosh (o altres sistemes que executin Mac OS). És també un dels formats utilitzats pel reproductor de música digital iPod. HFS Plus també és conegut com a Mac OS Extended (o, erròniament, «HFS Extended»), a partir del seu predecessor, HFS, conegut com a Mac OS Standard (o, erròniament, com a «HFS Standard»). Durant el desenvolupament, Apple es va referir a aquest sistema de fitxers amb el nom en clau Sequoia.
Com HFS, HFS Plus utilitza arbres-B per emmagatzemar la majoria de les metadades de volum.

## Referències

* ↑ Jeff Senna. «Improved file system makes MacOS upgrade attractive» (en anglès). InfoWorld, 19-01-1998. [Consulta: 16 octubre 2010].
* ↑ «iPod: How to determine your iPod's disk format» (en anglès). Apple Inc.. [Consulta: 16 octubre 2010].
* ↑ «HFS Utilities» (en anglès). [Consulta: 16 octubre 2010]. «Apple is moving towards a new volume format, Sequoia, also known as HFS+ or “Extended Format”.»
* ↑ Toni Marinucci. «The Mac OS X file system» (PDF) (en anglès), 27-05-2003. [Consulta: 16 octubre 2010].

## Enllaços externs

* Mac(HFS, HFS+)
* Mac OS X: Límites de los archivos y volúmenes del formato de Mac OS con extensión (HFS Plus) (castellà)
# Casc Coolus

El casc Coolus és un tipus de casc romà usat des del segle iii aC fins al segle i. Va coexistir amb l'anomenat Casc de Montefortino. El seu nom prové de la ciutat francesa de Coolus.
Tenia una textura plana, per`de vegades presentava proteccions per les galtes. De forma hemisfèrica, s'acostumaven a fabricar amb torn, i no a cops de martell. Mes endavant va ser substituït pel casc imperial o Galea.

## Referències

* ↑ Le Bohec, Yann (ed.). The encyclopedia of the Roman army, vol. 2. Chichester: Wiley Blackwell, 2015, p. 456. ISBN 9781405176194.

## Enllaços externs

* http://www.legiiavg.org.uk/articles/article_gallic_helmets.html Arxivat 2007-02-06 a Wayback Machine.
* http://www.legionxxiv.org/equipment/
# Tigre del plàtan

El tigre del plàtan (Corythucha ciliata) és una espècie d'hemípter heteròpter de la família Tingidae. És una plaga forestal, d'hàbit xuclador/defoliador. El seu principal hoste és Platanus occidentalis.
Natiu d'Amèrica del Nord, s'ha anat estenent des de fa mig segle pel sud i el centre d'Europa, on ataca principalment el plàtan d'ombra. S'ha citat sobre altres gèneres vegetals com Broussonetia, Carya, Fraxinus, Tilia, etc.

## Referències

* ↑ «Cercaterm | TERMCAT». [Consulta: 4 gener 2022].
# Abierto Monterrey 2014

El Torneig de Monterrey 2014, conegut oficialment com a Abierto Monterrey 2014, és un esdeveniment de tennis femení sobre pista dura que pertany als International Tournaments de la WTA. La sisena edició del torneig es va celebrar entre el 29 de març i el 6 d'abril de 2014 al Sierra Madre Tennis Club de Monterrey, Mèxic.
La tennista sèrbia Ana Ivanović va guanyar el segon títol de l'any.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| | K. Date-Krumm | 6 | 6$^4$ | 6 |
| | T. Babos | 4 | 7 | 4 | | K. Date-Krumm | 6 | 6² | 6 |
| | N. Gibbs | 4 | 2 | | 8 | M. Puig | 4 | 7 | 4 |
| 8 | M. Puig | 6 | 6 | | | | | | | | K. Date-Krumm | 7 | 4 | 4 |
| Q | J. Boserup | 2 | 6 | 6 | | | | | | | J. Jakšić | 6⁵ | 6 | 6 |
| | A. Kiick | 6 | 2 | 1 | Q | J. Boserup | 3 | 0 | | | | | | |
| Q | L. Kumkhum | 6 | 6⁵ | 6² | | J. Jakšić | 6 | 6 | | | | | | |
| | J. Jakšić | 3 | 7 | 7 | | | | | | | | | | | | J. Jakšić | 2 | 1 |
| | D. Vekić | 6 | 2 | 3 | | | | | | | | | | | 2 | A. Ivanović | 6 | 6 |
| | K. Plíšková | 4 | 6 | 6 | | K. Plíšková | 7 | 3 | 3 | | | | | |
| | K. Mladenovic | 3 | 4 | | 3 | C. Wozniacki | 6$^3$ | 6 | 6 | | | | | |
| 3 | C. Wozniacki | 6 | 6 | | | | | | | 3 | C. Wozniacki | 6⁵ | 4 | |
| 6 | M. Rybáriková | 6 | 0 | | | | | | | 2 | A. Ivanović | 7 | 6 | |
| | A. Morita | 4 | 0 | r | 6 | M. Rybáriková | 1 | 6 | 2 | | | | | |
| Q | A. Wozniak | 4 | 2 | | 2 | A. Ivanović | 6 | 0 | 6 |
| 2 | A. Ivanović | 6 | 6 | | | | | | |

## Quadre dobles femenins

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | Tímea Babos Olga Govortsova | 7 | 7 |
| | Asia Muhammad Allie Will | 5 | 5 | 1 | Tímea Babos Olga Govortsova | w/o | | |
| 4 | Kimiko Date-Krumm Karolína Plíšková | 7 | 6 | 4 | Kimiko Date-Krumm Karolína Plíšková | | | |
| | Maria Sanchez Coco Vandeweghe | 6⁵ | 3 | | | | | | 1 | Tímea Babos Olga Govortsova | 6⁵ | 6 | [9] |
| | Nicole Melichar Jade Windley | 5 | 3 | | | | | | 3 | Darija Jurak Megan Moulton-Levy | 7 | 3 | [11] |
| 3 | Darija Jurak Megan Moulton-Levy | 7 | 6 | 3 | Darija Jurak Megan Moulton-Levy | 4 | 6 | [10] |
| | Amandine Hesse Chieh-Yu Hsu | 4 | 2 | 2 | Gabriela Dabrowski Oksana Kalàixnikova | 6 | 4 | [8] |
| 2 | Gabriela Dabrowski Oksana Kalàixnikova | 6 | 6 | | | | | |

## Enllaços externs

* Quadre individual femení PDF
Monterrey :
2009
2010
2011
2012
2013
2014
2015
2016
2017
2018
2019
2020
2021
2022
2023
2024 :
WTA Tour 2014
< 2013
2015 > :
WTA Finals, Singapur  · WTA Tournament of Champions, Sofia :
# Ronielson da Silva Barbosa

Ronielson da Silva Barbosa (Magalhães Barata, 11 de maig de 1995), més conegut com a Rony, és un futbolista brasiler que juga de davanter al Palmeiras i per la Selecció brasilera.

## Carrera esportiva

Rony va començar la seva carrera al Clube do Remo l'any 2014 i va jugar a clubs com el Cruzeiro, el Náutico, l'Albirex Niigata del Japó i l'Athletico Paranaense, on va començar a guanyar notorietat guanyant dos títols importants, la Copa Sud-americana i la Copa del Brasil.
L'any 2020 va començar a jugar al Palmeiras, on és considerat el principal jugador i ídol, per la seva participació en títols importants per al club alviverde, com dues Libertadores i una lliga, entre d'altres, i sobretot per les seves finalitzacions de xilena que acaben en un gol als jocs decisius.
L'any 2023 va disputar el seu primer partit amb la selecció brasilera, un amistós contra el Marroc.

## Palmarès
### Clube do Remo

* 2 Campionats Paraenses: 2014 i 2015

### Athletico Paranaense

* 1 Copa Sudamericana: 2018
* 1 Campionat Paranaense: 2019
* 1 Copa Suruga Bank: 2019
* 1 Copa del Brasil: 2019

### Palmeiras

* 3 Campionats Paulistes: 2020, 2022 i 2023
* 2 Copes Libertadores: 2020 i 2021
* 1 Copa del Brasil: 2020
* 1 Recopa Sudamericana: 2022
* 1 Campionat brasiler: 2022
* 1 Supercopa brasilera: 2023

## Referències

* ↑ Remo 100%. «Sem “medo de cara feia”, Rony diz que é hora de estourar vestindo a camisa do Remo | Remo 100%» (en portuguès brasiler), 20-04-2014. [Consulta: 16 juny 2023].
* ↑ «Quem é Rony: conheça a história do atacante, destaque do Athletico, em dez momentos» (en portuguès brasiler), 18-09-2019. [Consulta: 16 juny 2023].
* ↑ «Palmeiras anuncia contratação do atacante Rony» (en portuguès brasiler), 21-02-2020. [Consulta: 16 juny 2023].
* ↑ «Rony alcança feito de ídolo do Palmeiras» (en portuguès brasiler), 16-06-2023. [Consulta: 16 juny 2023].
* ↑ «Rony faz de bicicleta, Palmeiras empata com Flu e segue com 8 pontos de liderança». [Consulta: 16 juny 2023].
* ↑ «De 'bagre' a melhor em campo: estreia de Rony na seleção divide torcedores» (en portuguès brasiler). [Consulta: 24 juny 2023].

## Enllaços externs

* Fitxa de Rony al Soccerway (castellà)
# Medzibrod

Medzibrod és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1455.
# Heineken Open 2013

El Torneig d'Auckland 2013, conegut oficialment com el Heineken Open 2013, una competició tennística masculina disputada sobre pista dura que pertany a les sèries 250 de l'ATP. La 38a edició del torneig es va celebrar entre el 7 i el 12 de gener de 2013 al ASB Tennis Centre d'Auckland, Nova Zelanda.
El tennista valencià David Ferrer va guanyar el títol per quarta ocasió, les tres darreres de forma consecutiva.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | D. Ferrer | 6 | 2 | 6 |
| | Y-h. Lu | 4 | 6 | 3 | 1 | D. Ferrer | 6 | 6 | |
| | L. Lacko | 6 | 7 | | | L. Lacko | 2 | 1 | |
| 8 | T. Bellucci | 3 | 5 | | | | | | | 1 | D. Ferrer | 6 | 6 |
| 3 | T. Haas | 6 | 6 | | | | | | | WC | G. Monfils | 1 | 2 |
| Q | I. Sijsling | 3 | 4 | | 3 | T. Haas | 6 | 5 | 3 | | | | |
| WC | G. Monfils | 6 | 6 | | WC | G. Monfils | 3 | 7 | 6 | | | | |
| Q | G. Jones | 4 | 2 | | | | | | | | | | | 1 | D. Ferrer | 7 | 6 |
| | B. Baker | 5 | 4 | | | | | | | | | | | 2 | P. Kohlschreiber | 6⁵ | 1 |
| Q | J. Levine | 7 | 6 | | Q | J. Levine | 4 | 6⁵ | | | | | |
| WC | O. Rochus | 5 | 3 | | 4 | S. Querrey | 6 | 7 | | | | | |
| 4 | S. Querrey | 7 | 6 | | | | | | | 4 | S. Querrey | 4 | 6² |
| | X. Malisse | 7 | 6 | | | | | | | 2 | P. Kohlschreiber | 6 | 7 |
| | S. Giraldo | 6⁶ | 4 | | | X. Malisse | 6⁶ | 4 | | | | | |
| | A. Falla | 6$^4$ | 6 | 3 | 2 | P. Kohlschreiber | 7 | 6 | |
| 2 | P. Kohlschreiber | 7 | 4 | 6 | | | | | |

## Quadre dobles masculins

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Colin Fleming Bruno Soares | 6 | 6 |
| | Benjamin Becker Jürgen Melzer | 3 | 4 | 1 | Colin Fleming Bruno Soares | 7 | 7 | |
| 3 | Julian Knowle Filip Polášek | 6 | 7 | 3 | Julian Knowle Filip Polášek | 6$^0$ | 6$^3$ | |
| | Victor Hănescu Martin Kližan | 2 | 5 | | | | | | 1 | Colin Fleming Bruno Soares | 7 | 7 |
| | Johan Brunström Frederik Nielsen | 6 | 6 | | | | | | | Johan Brunström Frederik Nielsen | 6¹ | 6² |
| | Jerzy Janowicz Albert Ramos | 2 | 4 | | Johan Brunström Frederik Nielsen | 6$^7$ | 6 | [10] |
| | Xavier Malisse Frank Moser | 0 | r | | František Čermák Michal Mertiňák | 7 | 4 | [6] |
| | František Čermák Michal Mertiňák | 0 | | | | | | |

## Enllaços externs

* Quadre individual masculí PDF
* Quadre dobles masculins PDF
Auckland :
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2023
2024 :
ATP World Tour 2013
< 2012
2014 > :
ATP World Tour Finals, Londres :